Alexander Zuev (saskibaloi jokalaria)

Alexander Lvovitx Zuev, errusieraz Александр Львович Зуев (Berezniki, Errusia, 1996ko urriaren 4a) Errusiako 3x3 selekzioko saskibaloi jokalari errusiarra da-

1996an jaio zen Bereznikin. Batxilergoko ikasketetan hasi zen saskibaloi atalean. Hamabi urte zituela, Perm-era joan zen, non "Olimpiets" klubean jokatu zuen, eta, haiekin, bi aldiz irabazi zuen Errusiako txapelketako zilarrezko domina.

2012an, "Khimki" klubeko gazte taldera gonbidatu zuten; taldearekin egindako lehen denboraldian, txapelketa nazionala irabazi zuen, eta, Europako Gazteen Saskibaloi Ligan, bigarren postua lortu zuen. Zuevek denboraldi hobea egingo zuen Khimkirekin: Youth Basketball Leagueko (Gazteen liga) eta Europako Youth Basketball Leagueko (U20) urrezko sariak jasoko zituen.

Saskibaloia eta 3x3 saskibaloia uztartu zituen, eta, bere ibilbideko une batean, azken honen aldeko apustua egin zuen. Gero, "Gagarin" klubera joan zen, eta Errusiako Kopako bi aldiz irabazle, eta 2020ko Errusiako txapelduna izan zen. Handik lasterrera, 3x3 saskibaloi selekzio nazionaleko zerrenda nagusian tokia irabazi zuen.

Errusiako Olinpiar Batzordea (ROC) ordezkatu zuen 2020ko Udako Olinpiar Jokoetan. Kontuan izan NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.

Olinpiar Jokoak 
2020ko Udako Olinpiar Jokoetan, Tokio 2020an (Tokio), zilarrezko  domina irabaziko du ROC taldearekin, Letoniakoaren atzetik (urrezkoa) eta Serbiakoaren aurretik]] (brontzezkoa) sailkatuko dira. Hauek osatuko dute ROC taldea: Ilia Karpenkov, Kirill Pisklov, Stanislav Xarov eta Alexander Zuev-ek.

Udako Olinpiar Jokoetako emaitzak
    
Ulyana Mueller hockey jokalariarekin ezkonduta dago.

Erreferentziak

Kanpo estekak 

2020ko Udako Olinpiar Jokoetako dominadunak
 2020ko Udako Olinpiar Jokoetako saskibaloilariak
 Olinpiar Jokoetako dominadunak saskibaloian
 Errusiako saskibaloi jokalariak